Ingelsman | Dellie se Dinge
Januarie 20, 2010 · Filed under Gaste, Skrywers, Snaaks, Sommer net, Spoeg-en-plak
Hierdie is net eenvoudig te snaaks om nie te deel nie. Geen idee wie dit geskryf het nie, maar dankie v die lekker giggel. 😆
As jou water na drol stink en jy sien nie een dryf nie, moet jy selfinspeksie doen en seker maak jy is nie dalk self die drol wat almal se water gatterig laat smaak nie.
Sommer met die intrapslag hou ek niks van die Ingelsman wat my kleindogter hier by ons kom aansleep nie. Vir weke al sien ons uit na haar kuiertjie uit London en aan die begin kon ons nie fout sien, dat sy nou haar Ingelse boyfriendjie wou saamnooi op 'n onvergeetlike toer saam met Oupa en Ouma deur die Kruger Wildtuin nie. Uiterlik nie 'n onaangename seun nie, maar toe die bleeksiel sy bek oopmaak en my met "Hello Gramps" groet, is my moer klaar suur. Sulke voorbarige vermetelheid. Met die pap handjie waarmee hy bladskud, skud ek hom amper uit sy oorbel en hy het reeds een verloor.
Die man is goed in tale ook. Al drie Afrikaanse woorde by Kleinpop geleer. 'Dankie, kak en lekka.' Alles is kak of lekka. Kleinpop is lekka. Ons paaie is kak. Die son is kak. Ouma se koeksisters is lekka. Vreeslik puntenerig oor kos ook, die mannetjie. Eet nie vleis nie, eet nie dit nie, eet nie dat nie, daai moet eers gekook word voor hy sal drink ens, ens.
"Fok jou, in my van rook ek, broer."
Maar met 'n man wat nie vleis eet nie, gaan dit maar lekka kak in die wildtuin. Teen dag drie is die man se slaaiblare wat hy in Phalaborwa se Spar gekoop het al heel vrot. Sy dieet bestaan uit Ouma se padkoskoekisters, Nik-Naks en braaivleispap sonder sous. Teen aand vier is hy honger genoeg om sy vegetariese geloof te verloën. Natuurlik nie openlik nie. Vang ek vir Kleinpop uit, toe sy ongemerk 'n tjop of drie na die man se tentjie toe smokkel.
"Gee vir die man kakpapier," beveel ek vir Kleinpop.
Nou of daar werklik een was, weet ek nie, miskien was dit 'n oorywerige verbeelding in 'n desperate soeke na diere. Maar toe die ou so ses karre van ons af skree "Leeu, ek sien hom!" weet ek die Ingelsman verstaan meer Afrikaans as wat ons gedink het. Met al die mense wat so staan en kyk na die veld agter hom, kry die kreet nog eerbaarheid ook.
Soos 'n lus foksterriër wat hitte geruik het, peul die man uit sy bostoilet uit en hardloop vir die kombi. Die broek om die enkels laat die man so paar keer pens en pootjies neerslaan, maar sy herstel is elke keer merkwaardig. Sy roete na die eindpaal is een stofbol soos die man beweeg. By die kombi aangekom is die man se broek darem min of meer heuphoogte, maar in die veld lê 'n lang mes en 'n kanariegeel selfoon. Die Ingelsman soek dit klaarblyklik nie terug nie. Die konvooi karre agter ons, ry stadig verby, terwyl die Ingelsman sy broek en asem op die regte plekke kry. Te oordeel aan die hoeters en gesigte het die mense waarde vir geld in die wildtuin gekry.
Na die vakansie is Kleinpop heel uit haar Ingelsman uit. Dié het sommer vroeg 'n vlug London toe gevat. Sy wil hom nie weer sien nie. Miskien was dit die nagedagte aan die ongebruikte toiletpapier. Miskien was dit die klein, bleek, swaaiende voorgedagte.
Die skrywer het my toe sommer opgespoor! Sy naam is Jan Nel, en volg sommer die skakel na sy blog as julle nog wil lees. Ek gaan beslis!
Januarie 20, 2010 @ 8:47 nm
LOL!! "klein, bleek, swaaiende voorgedagte" Nee, jinne!! 😆 😆
Januarie 21, 2010 @ 7:33 vm
😆 Bwahahaha, dit is uitstekend! Ek het nou so lekker gelag, en dan laat dit my dink aan al hierdie mense wat binnekort op ons landjie gaan neerdaal… 😆
Januarie 21, 2010 @ 9:15 vm
DIt is MOER snaaks – ek het die eendag op Litnet gelees – die ou vertel darem die storie lekker!
Januarie 21, 2010 @ 10:58 vm
Dis verstommend hoeveel mense die epos gekry het… ek dink dis een van die mees verspreistes van 2010 sover! Dis briljant!
Januarie 21, 2010 @ 11:55 vm
gok maar is baie snaaks. Hehehehhehehehe
Januarie 21, 2010 @ 12:24 nm
I MUST go!" beduie die man na sy poephol asof ek nie lankal kon ruik wat hy wil doen nie.
Ek het nou myself geskeur! 🙂
Januarie 21, 2010 @ 1:23 nm
Daai deel van 'Party klim bo-op hul voertuie se dakke vir 'n beter uitsig.' is v my absoluut classic! Ek sien daai prentjie! whhahahahahaha!
Januarie 21, 2010 @ 2:51 nm
Oh my soul, nou moet ek eers weer my eie toiletpapier gaan soek!
Januarie 21, 2010 @ 5:41 nm
Bwaaahahahahahhahaha!! Het nou my vitamiene vir die dag in!! 😆
Jan Nel said,
Januarie 22, 2010 @ 7:12 nm
Dankie dat jy nie die werk voorhou as jou eie, soos talle ander al gemaak het nie. Ek het die storie oorspronklik geskryf en op my Litnet Blog geplaas, reeds 4 Januarie 2010. Soos my ander skrywes is ook hierdie een onderworpe aan kopiereg. Ek gee hiermee amptelik toestemming dat die storie op jou webwerf mag bly MITS die skrywer erken word en 'n skakel na die oorspronklike webwerf bygevoeg word.
Die skakel na my webwerf is: http://blogs.litnet.co.za/jannel1/die-lekka-ingelsman
Indien jy en jou lesers hierdie storie geniet het, daar is nog verskeie soortgelykes, krap maar net bietjie rond in die blog se argiewe.
Januarie 23, 2010 @ 1:49 nm
Ek voel baie geëerd, dankie v die toestemming om dit hier te los. Ek sit jou skakel dadelik onderaan die storie.
En dankie – ek gaan beslis soek v ander stories ook, hierdie is absoluut briljant!
Januarie 23, 2010 @ 4:42 nm
Dellie, Dit was nou omtrent lekker om te lees!
Jy mag maar skryf, dit was nou regtig die moeite werd om te lees, skreeu snaaks! ek gaan nou beslis gereeld jou skrywes opsoek en lees.
Januarie 24, 2010 @ 8:37 vm
Baie dankie vir al die goeie kommentaar hierbo en ook vir die besoeke aan my blog. Synde 'n blog is daar maar 'n hele klomp persoonlike bollie tussen, wat ek hoop, stories wat julle sal geniet.
Weereens baie dankie, my hempsknope lê die hele wereld vol.
Januarie 25, 2010 @ 10:03 vm
Jan, dis 'n riem onder my blaas om sulke stories te lees! Ek gaan definitief in jou argiewe kom skrop.